Source: https://podnikam.sk/pouzivanie-firemneho-telefonnu-na-sukromne-ucely-vznika-danova-povinnost/
Timestamp: 2020-08-15 11:46:07+00:00
Document Index: 3043122

Matched Legal Cases: ['§ 2', '§ 9', '§ 9', '§ 9', '§ 9', '§ 22']

Používanie firemného telefónnu na súkromné účely – vzniká daňová povinnosť? | Podnikam.sk '); document.write(''); }
Používanie firemného telefónnu na súkromné účely – vzniká daňová povinnosť?
28. novembra 2011 Tlačiť
Otázka: U zamestnanca sme zistili neoprávnené používanie firemného telefónnu na súkromné účely. Naša spoločnosť si z telefónnych poplatkov uplatnila odpočítanie dane v plnej výške. So zamestnancom bolo dohodnuté, že časť telefónnych poplatkov mu bude prefakturovaná. Vzniká nám povinnosť priznania a odvedenia dane? Ako máme postupovať ?
Daň z pridanej hodnoty na území Slovenskej republiky upravuje zákon č. 222/2004 Z. z. o dani z pridanej hodnoty v znení neskorších predpisov (ďalej len „zákon o DPH“).
Predmet dane z DPH
Predmet dane z pridanej hodnoty vymedzuje ustanovenie § 2 ods. 1 zákona o DPH. V zmysle cit. ustanovenia predmetom dane je:
dodanie tovaru za protihodnotu v tuzemsku uskutočnené zdaniteľnou osobou, ktorá koná v postavení zdaniteľnej osoby,
poskytnutie služby za protihodnotu v tuzemsku uskutočnené zdaniteľnou osobou, ktorá koná v postavení zdaniteľnej osoby,
nadobudnutie tovaru za protihodnotu v tuzemsku z iného členského štátu Európskej únie,
Dodanie služby upravuje ustanovenie § 9 zákona o DPH. Podľa ustanovenia § 9 ods. 2 zákona o DPH sa za dodanie služby za protihodnotu považuje užívanie hmotného majetku, ktorý je vo vlastníctve platiteľa a pri ktorého kúpe bola daň úplne alebo čiastočne odpočítateľná, na osobnú spotrebu platiteľa alebo jeho zamestnancov alebo na ďalší iný účel ako na podnikanie platiteľa.
Podľa ustanovenia § 9 ods. 3 zákona o DPH za dodanie služby za protihodnotu sa považuje aj bezodplatné dodanie služby iné ako v § 9 ods. 2 na osobnú spotrebu platiteľa alebo jeho zamestnancov alebo na ďalší iný účel ako na podnikanie platiteľa.
Neoprávnené používanie firemného telefónu zamestnancom na súkromné účely je predmetom dane. V prípade, že z telefónnych poplatkov bola vašou spoločnosťou daň odpočítaná, vzniká vám povinnosť priznania a odvedenia dane v rozsahu, ktorý zodpovedá zneužitiu firemného telefónu zamestnancom na súkromné účely. Základom dane sú v súlade s ustanovením § 22 ods. 5 zákona o DPH náklady na službu v rozsahu, ktorý zodpovedá zneužitiu firemného telefónu zamestnancom na súkromné účely.
Aké zmeny sa pripravujú v zdravotnom poistení od 1. 1. 2021?